
Invitasjon til medlemsmøte med prøvenominasjon

Kjære medlem i Nordstrand Høyre

Vi har gleden av å invitere til medlemsmøte med prøvenominasjon, for å sende inn vårt innspill på kandidater til Oslo Høyres nominasjonskomité. 

Møtet finner sted på Bydelshuset – Langbølgen – BU salen i 5 etasje. 
Mandag 24.8. – kl. 19.00. 

Møtet vil starte med en politisk innledning ved Byråd for Byutvikling Anita Leirvik North. Hun vil orientere om aktuelle saker i bydel Nordstrand og det vil bli anledning til å stille spørsmål. 

Møt gjerne opp i god tid for alle må sjekkes inn før møtet starter. 

Prøvenominasjon betyr at vi som bydelsforening gir vår anbefaling til Oslo Høyres nominasjonskomite om hvem som skal stå på Høyres valgliste til bystyret 2027 – 2031. 

Eirik Lae Solberg og Anne Lindboe ble valgt som byrådslederkandidat og ordførerkandidat på Representantskapsmøte 8. juni. 

Oslo Høyre vil har publisert på sine nettsider en oversikt over alle kandidater som har stilt seg til disposisjon. 

For å kunne stemme i prøvenominasjonen er det noen krav i Oslo Høyre vedtekter:

· Man må være stemmeberettiget i Oslo
· Man må ha vært medlem i minst 28 dager og ha betalt kontingent før møtet begynner (gå her: https://hoyre.no/betaling/ )
· Nye medlemmer må ha betalt kontingent senest fire uker før møtet
· Medlemmer av Unge Høyre og DKSF som gjennom sine medlemskap har tilknytning til to forskjellige kommuneforeninger, har kun stemmerett i den foreningen hvor de er registrert bosatt i folkeregisteret

Forslag til voteringsregler er vedlagt. 

Styrets innstilling sendes til medlemmer med kjent e-post adresse i forkant av møtet. 

Velkommen! 

Med vennlig hilsen

Styret i Nordstrand Høyre


Voteringsregler 
1. Ved mer enn én kandidat skal avstemninger skje skriftlig. Skriftlig avstemning skjer ved bruk av nummererte stemmesedler.
2. Avstemning på flere kandidater til samme plass foregår slik at den som har fått absolutt flertall av de avgitte stemmer nomineres til den aktuelle plassen. Med absolutt flertall menes mer enn halvparten av de avgitte stemmer. Blanke og forkastede stemmer teller med som avgitte stemmer (se punkt 4).
Dersom ingen av kandidatene får flertall i første omgang, går den av kandidatene som har fått færrest stemmer ut, og det gjennomføres bundet omvalg mellom de resterende kandidatene. Dette gjentas inntil man står igjen med to kandidater, og deretter gjennomføres det bundet omvalg mellom disse. Dersom to kandidater får like mange stemmer og den ene av disse skulle gått ut, skal allikevel begge kandidatene være med i omvalget.
Det kan allikevel bestemmes at det skal kunne utelukkes mer enn én kandidat av gangen. I dette tilfelle utelukker man så mange kandidater at summen av stemmetallene for de utelukkende kandidatene kommer nærmest mulig opp til stemmetallet for den som blir nr. 2 ved avstemningen. Dersom det oppstår stemmelikhet ved valg mellom to kandidater foretas ny avstemning. Man foretar avstemning så mange ganger at den ene får flertall.
1. Dersom det oppstår stemmelikhet ved valg mellom to kandidater foretas ny avstemning. Man foretar avstemninger inntil den ene får flertall.

2. Stemmesedler regnes som ugyldige og skal forkastes dersom:
a) en annen enn den foreskrevne stemmeseddel benyttes.
b) det er skrevet andre navn enn de navn som er i forslaget.
c) det er skrevet mer enn ett navn på stemmeseddelen.

3. Når votering er foretatt på alle plasser, voteres det over listen i sin helhet. Denne voteringen foregår som åpen votering dersom ingen forlanger at den skal foregå skriftlig. Listen vedtas med absolutt flertall.

